CELEX: 52013DP0456
Language: hu
Date: 2013-11-19 00:00:00
Title: Az Európai Parlament 2013. november 19-i határozata az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló intézményközi megállapodás megkötéséről (2011/2152(ACI))

24.11.2016   
            
            
               HU
            
            
               Az Európai Unió Hivatalos Lapja
            
            
               C 436/47
            
         P7_TA(2013)0456
   Intézményközi megállapodás a költségvetési kérdésekben történő együttműködésről és a hatékony és eredményes pénzgazdálkodásról
   Az Európai Parlament 2013. november 19-i határozata az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló intézményközi megállapodás megkötéséről (2011/2152(ACI))
   (2016/C 436/10)
   
      Az Európai Parlament,
   
               —
            
            
               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló intézményközi megállapodás tervezetére,
            
         
               —
            
            
               tekintettel az Európai Unió működéséről szóló szerződés (EUMSZ) 310., 311., 312. és 323. cikkére,
            
         
               —
            
            
               tekintettel a 2014–2020 közötti időszakra vonatkozó többéves pénzügyi keret jóváhagyási eljárásának kedvező kimenetelét elősegítendően elfogadott 2012. október 23-i állásfoglalására (1),
            
         
               —
            
            
               tekintettel az Európai Tanács 2013. február 8-án elfogadott következtetéseire,
            
         
               —
            
            
               tekintettel az Európai Tanács többéves pénzügyi keretre vonatkozó február 7–8-i következtetéseiről szóló, 2013. március 13-i állásfoglalására (2),
            
         
               —
            
            
               tekintettel az Európai Tanács 2013. június 28-án elfogadott következtetéseire,
            
         
               —
            
            
               tekintettel a 2014–2020 közötti időszakra vonatkozó többéves pénzügyi keretről szóló politikai megállapodással kapcsolatos 2013. július 3-i állásfoglalására (3),
            
         
               —
            
            
               tekintettel eljárási szabályzata 127. cikkének (1) bekezdésére,
            
         
               —
            
            
               tekintettel az Alkotmányügyi Bizottság jelentésére, valamint a Költségvetési Bizottság véleményére (A7-0337/2013),
            
         
               A.
            
            
               mivel 2013. június 27-én az Európai Parlament, a Tanács ír elnöksége és a Bizottság között a legmagasabb politikai szinten politikai megállapodás jött létre a 2014–2020-as időszakra vonatkozó többéves pénzügyi keretről és egy új intézményközi megállapodásról;
            
         
               B.
            
            
               mivel az Európai Unió működéséről szóló szerződésnek a többéves pénzügyi kerettel kapcsolatos új rendelkezései, különösen az Európai Parlamentnek biztosított nagyobb szerep és előjogok tekintetében, első alkalommal kerültek alkalmazásra;
            
         
               C.
            
            
               mivel a többéves pénzügyi kerettel összefüggésben helyénvaló egy intézményközi megállapodás elfogadása a költségvetési fegyelem megvalósítása és az éves költségvetési eljárás működésének javítása, valamint a költségvetési kérdésekben való intézményközi együttműködés javítása érdekében;
            
         
            
               1.
            
            
               elfogadja a 2014–2020-as időszakra vonatkozó többéves pénzügyi keretről és az új intézményközi megállapodásról elért politikai megállapodást; eltökélt szándéka a következő költségvetési eljárás során az újonnan létrehozott eszközök teljes körű alkalmazása, különösen a rugalmasság tekintetében;
            
         
            
               2.
            
            
               úgy véli, hogy a végső politikai megállapodáshoz vezető hosszadalmas és fáradságos tárgyalási folyamat, mind a Tanácsban, mind intézményközi szinten, annak eredményével együtt elégtelenül hajtja végre a többéves pénzügyi kerettel kapcsolatban a Lisszaboni Szerződés által bevezetett új rendelkezéseket, különösen az Európai Parlamentnek biztosított nagyobb szerep és előjogok tekintetében;
            
         
            
               3.
            
            
               elítéli a Tanács tárgyalási stratégiáját, amely alapján tárgyaló feleit kötötték az Európai Tanács 2013. február 8-i következtetései a rendes jogalkotási eljárásra tartozó ügyekben, úgymint az elosztás módjára vonatkozó részletes kritériumok, programok illetve kedvezményezettek szerint meghatározott pénzügyi keretösszegek, valamint diszkrecionális pénzügyi előirányzatok, melyek módosítják az uniós költségvetésből származó nemzeti visszatérítések szintjét; meggátolva ezáltal a jogalkotási hatóság mindkét ágát abban, hogy megfelelő tárgyalásokat folytassanak;
            
         
            
               4.
            
            
               sajnálatát fejezi ki továbbá amiatt, hogy a parlamenti delegáció és az egymást követő tanácsi elnökségek között az elmúlt pár évben történt számos kapcsolatfelvétel és találkozó nem volt hatással a tárgyalások hangvételére, ütemezésére és tartalmára, sem pedig a Tanács álláspontjára, ideértve a költségvetési megállapodás jogalkotási és költségvetési aspektusai megkülönböztetésének szükségességét;
            
         
            
               5.
            
            
               összegzésképpen megállapítja, hogy az EUMSZ 312. cikkének (5) bekezdésével összhangban alternatív munkamódszereket kell meghatározni a jövőre nézve a többéves pénzügyi keret elfogadásának megkönnyítése érdekében, melyek biztosítják, hogy a Parlamentnek az EUMSZ által biztosított, jogalkotással és költségvetéssel kapcsolatos jogait teljes mértékben tiszteletben tartsák, továbbá hogy a Tanács valóban folytasson tárgyalásokat a programok jogalapjainak minden úgynevezett, a „többéves pénzügyi kerettel kapcsolatos” részéről, valamint hogy az Európai Tanács tartózkodjon attól, hogy az EUMSZ-t megsértve jogalkotóként lépjen fel;
            
         
            
               6.
            
            
               felkéri a Parlament Költségvetési Bizottságát, hogy az Alkotmányügyi Bizottsággal együttműködve vonja le a szükséges következtetéseket és dolgozzon ki új javaslatokat még megfelelő időben a 2016-os, választásokat követő felülvizsgálat előtt a tárgyalások módjára vonatkozóan annak biztosítsa érdekében, hogy a költségvetés megállapítására demokratikus és átlátható eljárásban kerüljön sor.
            
         
            
               7.
            
            
               jóváhagyja a mellékelt megállapodás megkötését;
            
         
            
               8.
            
            
               utasítja elnökét, hogy a Tanács elnökével és a Bizottság elnökével közösen írja alá a megállapodást, és gondoskodjon annak az Európai Unió Hivatalos Lapjában történő közzétételéről;
            
         
            
               9.
            
            
               utasítja elnökét, hogy tájékoztatás céljából továbbítsa ezt a határozatot, mellékletével együtt a Tanácsnak és a Bizottságnak.
            
         
      (1)  Elfogadott szövegek, P7_TA(2012)0360.
   
      (2)  Elfogadott szövegek, P7_TA(2013)0078.
   
      (3)  Elfogadott szövegek, P7_TA(2013)0304.
   
      MELLÉKLET
      
         Intézményközi megállapodás az Európai Parlament, a Tanács és a Bizottság között a költségvetési fegyelmről, a költségvetési ügyekben való együttműködésről áés a hatékony és eredményes pénzgazdálkodásról
      
      
         (E melléklet szövege itt nincs feltüntetve, mivel az megegyezik a Hivatalos Lapban közzétett intézményközi megállapodással (HL C 373., 2013.12.20., 1. o.).)